# Αγαπόρνις

### Από τη Βικιπαίδεια, την ελεύθερη εγκυκλοπαίδεια

Αγαπόρνις
Συστηματική Ταξινόμηση

Βασίλειο: | Ζώα
Φύλο: | Χορδωτά
Ομοταξία: | Πτηνά
Τάξη: | Ψιττακόμορφα
Οικογένεια: | Ψιττακίδες
Υποοικογένεια: |
Γένος: | Agapornis Selby, 1836
Είδος: |

Επιστημονική Ονομασία
Agapornis

Αγαπόρνις (ετυμ. αγάπη + όρνις = πουλί της αγάπης, αγγλ. lovebird) είναι η κοινή ονομασία ενός παπαγάλου μικρού μεγέθους από την Αφρική. Έχει πολύ στοργική συμπεριφορά, από την οποία προέρχεται και το όνομά του. Έχει παρατηρηθεί ότι το πουλί αυτό αναπτύσσει με το ταίρι του ιδιαίτερα στενούς δεσμούς, οι οποίοι συχνά κρατάνε για μια ζωή και είναι τόσο ισχυροί, ώστε εάν ψοφήσει το ένα από τα δύο πουλιά, σύντομα ακολουθεί και το άλλο. Για το λόγο αυτό οι αγαπόρνιθες αποκαλούνται και «αχώριστοι». Πολλοί θεωρούν ότι οι αγαπόρνιθες σε αιχμαλωσία πρέπει να ζουν πάντα μαζί, και να μην αγοράζονται μεμονωμένα. Άλλοι θεωρούν ότι ένας αγαπόρνις μπορεί να ζει κοντά στους ανθρώπους χωρίς ταίρι, φτάνει να του δείχνουν ιδιαίτερη αγάπη και στοργή. Η διάρκεια ζωής τους είναι 10-15 χρόνια.

## [Επεξεργασία] Εμφάνιση

Agapornis fisceri

Οι αγαπόρνιθες έχουν μήκος 13-17 εκατοστά, και ζυγίζουν 40-60 γραμμάρια. Η ουρά τους είναι μάλλον κοντή σε σχέση με το σώμα τους – συγκριτικά με άλλους παπαγάλους – ενώ το ράμφος τους μάλλον μεγάλο.

## [Επεξεργασία] Είδη αγαπορνίθων

Υπάρχουν 9 διαφορετικά είδη αγαπορνίθων:

- Agapornis roseicollis (ερυθρόλαιμος)
- Agapornis personata
- Agapornis fischeri
- Agapornis lilianae
- Agapornis nigrigeni (μαυρομάγουλος)
- Agapornis canus (της Μαδαγασκάρης)
- Agapornis taranta (αβυσσηνιακός)
- Agapornis pullarius (φαιοπρόσωπος)
- Agapornis swinderniana («με μαύρο κολάρο»)

Άλλος ένας αγαπόρνις roseicollis

## [Επεξεργασία] Οι αγαπόρνιθες ως κατοικίδια

Οι αγαπόρνιθες είναι ζωηρά πουλιά που κελαηδούν δυνατά πολλές ώρες την ημέρα, κατά συνέπεια δεν είναι τα πιο κατάλληλα για όσους χρειάζονται ησυχία. Κατά κανόνα δεν μιλούν, αν και λέγεται ότι μπορούν να μιμηθούν την ανθρώπινη ομιλία αν εκπαιδευτούν από μικροί. Χρειάζονται ευρύχωρο κλουβί γιατί είναι πολύ κινητικοί, και παιχνίδια για να παίζουν. Σε αντίθετη περίπτωση μπορεί να μαδήσουν τα πούπουλά τους και να παρουσιάσουν προβλήματα συμπεριφοράς. Τους αρέσει να κάνουν μπάνιο στο νερό, οπότε μια ειδική μικρή μπανιέρα είναι απαραίτητο στοιχείο στο κλουβί τους. Επίσης χρειάζονται να μασούν γι' αυτό πρέπει να έχουν τα ανάλογα αξεσουάρ, αλλά και να παρακολουθούνται όταν βγαίνουν από το κλουβί, για να μην προκαλέσουν κάποια σχετική ζημιά (π.χ. μάσημα ηλεκτρικών καλωδίων).

## [Επεξεργασία] Διατροφή

Τρέφονται με παπαγαλίνη, ηλιόσπορους και διάφορα φρέσκα λαχανικά, όπως σπανάκι.

Ανακτήθηκε από "http://el.wikipedia.org../../../%CE%B1/%CE%B3/%CE%B1/%CE%91%CE%B3%CE%B1%CF%80%CF%8C%CF%81%CE%BD%CE%B9%CF%82.html"

Κατηγορία: Πτηνά

##### Views

- Άρθρο
- Συζήτηση
- Τελευταία έκδοση

##### Αναζήτηση

##### Άλλες γλώσσες

- Deutsch
- English
- Español
- Français
- Italiano
- 日本語
- Latina
- Lietuvių
- Nederlands
- ‪Norsk (bokmål)‬
- Português
- Русский
- Svenska
- 中文